По време на японо-китайската война в състава на Бейянския флот „Чжиюан“ и „Чингъюан“ участват в решаващото морско сражение до устието на река Ялу на 17 септември 1894 г. В началото на сражението, отдалечилия се от двата броненосеца на адмирал Дин, „Чжиюан“ атакува японския щабен кораб „Сайкьо мару“, нанасяйки му ред повреди от 8 и 6-дюймовите си оръдия. Един от 8-дюймовите снаряди минава само на 10 фута (3 метра) от машинното отделение. При попадение в машината „Сайкьо мару“, на която се намира и началника на японския морски щаб Кабаяма, щеше да е обречен.